స్పెన్సర్ జాన్సన్

స్పెన్సర్ హెన్రీ జాన్సన్ (జననం 16 డిసెంబర్ 1995) ఆస్ట్రేలియన్ అంతర్జాతీయ క్రికెటర్, ఆయన వన్డే, టి20ఐ క్రికెట్‌లో ఆస్ట్రేలియా జాతీయ క్రికెట్ జట్టుకు ప్రాతినిధ్యం వహిస్తాడు.  జాన్సన్ దేశీయ క్రికెట్‌లో దక్షిణ ఆస్ట్రేలియా తరపున ఆడుతాడు.

దేశీయ కెరీర్
స్పెన్సర్ జాన్సన్ 2017–18 JLT వన్డే కప్‌లో లిస్ట్ ఏ లో జాన్సన్ అరంగేట్రం చేశాడు, అక్టోబర్ 12, 2017న విక్టోరియాతో జరిగిన 15వ మ్యాచ్‌లో సౌత్ ఆస్ట్రేలియా తరుపున జట్టుకు ఎన్నికైన అతను బ్యాటింగ్ చేయలేదు, కానీ 10 ఓవర్లు బౌలింగ్ చేసి 72 పరుగులకు ఒక వికెట్ తీసుకున్నాడు. సౌత్ ఆస్ట్రేలియా ఈ మ్యాచ్‌ను 11 పరుగుల తేడాతో గెలిచింది. 2020/21 సీజన్‌కు ముందు సౌత్ ఆస్ట్రేలియా జట్టును జాబితా నుండి తొలగించినప్పటికీ సౌత్ ఆస్ట్రేలియా ప్రీమియర్ క్రికెట్‌లో అద్భుతమైన ప్రదర్శనల తర్వాత 2020-21 మార్ష్ వన్డే కప్ కోసం జట్టులోకి తిరిగి వచ్చాడు.

స్పెన్సర్ జాన్సన్ 2020-21 బిగ్ బాష్ లీగ్ సీజన్ కు ముందు అడిలైడ్ స్ట్రైకర్స్ జట్టులో చోటు దక్కించుకున్నాడు, అయితే టోర్నమెంట్ లో పాల్గొనలేదు. జాన్సన్ చివరికి 2022–23 సీజన్ లో బ్రిస్బేన్ హీట్ తరపున 11 జనవరి 2023న తన బీబీఎల్ అరంగేట్రం చేసి,  ఫైనల్ తో సహా సీజన్ లో పది మ్యాచ్ లు ఆడి డెత్ బౌలర్ గా గుర్తింపు పొందాడు. జాన్సన్ తరువాత 2023–24 బిగ్ బాష్ లీగ్ సీజన్ లో ఫైనల్ గెలిచాడు.

స్పెన్సర్ జాన్సన్ 2023 ఫిబ్రవరి 20న తన ఫస్ట్-క్లాస్ అరంగేట్రంలో విక్టోరియాపై 6/87 గణాంకాలను సాధించాడు, దీనిని అతను క్వీన్స్‌ల్యాండ్‌తో జరిగిన తన తదుపరి మ్యాచ్‌లో 7/47తో మెరుగుపరిచాడు.

స్పెన్సర్ జాన్సన్ 2023 ఆగస్టు 10న ఇంగ్లీష్ పోటీ ది హండ్రెడ్‌లో ఓవల్ ఇన్విన్సిబుల్స్ జట్టు తరపున అరంగేట్రం చేసి తొలి మ్యాచ్‌లో మాంచెస్టర్ ఒరిజినల్స్‌తో జరిగిన మ్యాచ్‌లో 20 బంతుల్లో 3/1 స్కోరుతో ఆకట్టుకున్నాడు.

అంతర్జాతీయ కెరీర్
స్పెన్సర్ జాన్సన్ మార్చి 2023లో యాషెస్ సిరీస్‌కు ముందు న్యూజిలాండ్‌లో పర్యటించడానికి ఆస్ట్రేలియా ఏ జట్టులో ఎంపికయ్యాడు. జాన్సన్ లింకన్‌లో పర్యటనలోని మొదటి మ్యాచ్ ఆడి మొదటి ఇన్నింగ్స్‌లో 4/53 సాధించాడు.

స్పెన్సర్ జాన్సన్ ఆస్ట్రేలియా, ఇటలీ దేశాల ద్వంద్వ పౌరసత్వం కలిగిన జాన్సన్, 2022–23 ఐసీసీ పురుషుల T20 ప్రపంచ కప్ యూరప్ క్వాలిఫైయర్‌కు ముందు జూలై 2023లో ఇటాలియన్ క్రికెట్ జట్టు తరపున అరంగేట్రం చేస్తారని భావించారు. అయితే, అదే సంవత్సరం ఆగస్టులో దక్షిణాఫ్రికాతో జరిగిన ఆస్ట్రేలియా టీ20ఐ సిరీస్ కోసం 14 మంది ఆటగాళ్ల జట్టులో ఎంపికయ్యాడు. ఆయన మొదటి మ్యాచ్‌లో అంతర్జాతీయంగా అరంగేట్రం చేశాడు, 111 పరుగుల విజయంలో 2/33 సాధించాడు.

స్పెన్సర్ జాన్సన్ ఫిబ్రవరి 2024లో వెస్టిండీస్‌తో జరిగిన టీ20 సిరీస్ కోసం ఆస్ట్రేలియా జట్టులోకి ఎంపికయ్యాడు. సిరీస్‌లోని రెండవ మ్యాచ్‌లో అతను 39 పరుగులకు 2 వికెట్లు పడగొట్టాడు. 2024 నవంబర్ 16న పాకిస్తాన్‌తో జరిగిన టీ20ఐలో తన తొలి అంతర్జాతీయ ఐదు వికెట్ల ఘనతను సాధించాడు, నాలుగు ఓవర్లలో 5/26 గణాంకాలు తీసుకున్నాడు.

 మూలాలు 

వర్గం:1995 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు